Foto: turkmenportal.com Hojimurod Hojimurodov Turkmaniston prezidenti devoni va vazirlar mahkamasi ishlari boshqaruvchisi etib tayinlandi. Bu haqda 2 yanvar kuni Turkmaniston rahbarining matbuot xizmati xabar bergan. «Prezident Gurbanguli Berdimuhamedovning farmoni bilan Hojimurod Iskandarovich Hojimurodov Turkmaniston prezidenti devoni va vazirlar mahkamasi ishlari boshqaruvchisi etib tayinlandi», - deyiladi xabarda. Qayd etilishicha, bundan avval u Turkmaniston prezidenti devonining ishlar boshqarmasida davlat rahbari saroy majmuasini boshqarish va kapital qurilish bo‘limi boshlig‘i bo‘lib ishlagan.